_:nc35f31ed0db04682b56ad24f61a63693xb0
<http://schema.org/articleBody>
"For år tilbage røg deres fish & chips og Yorkshire pudding, ledsaget af en pint. Nu må de engelske landsholdsspillere ikke engang hælde sirup i kaffen. Landstræner Gareth Southgate har således sat foden ned – ved selve indgangen til Starbucks, fortæller ESPN. I bestræbelserne på endelig at hente noget tiltrængt VM-succes til sportens moderland har han forbudt cafeen på spillerhotellet Hilton på National Football Centre på St. George's Park at falbyde fedende elementer til kunderne i hans trup. Alle fødevarer, heriblandt sandwich og muffins, er blevet fjernet fra cafeen, der nu kun langer kaffe, te og kogt vand over disken. Personalet er ligeledes blevet bedt om ikke at hælde sirup i spillernes cappuccino’er op til venskabskampen mod Holland fredag og næste tirsdag mod Italien på Wembley. Dermed træder den strenge manager i fodsporene på en række kolleger, der har følt trang til at lede deres spillere uden om den slags fristelser. Hans forgænger i embedet, italienske Fabio Capello, fjernede således ketschup fra bordene, mens David Moyes i sin korte tid hos Manchester United mødte hård kritik for at forbyde de traditionelle, ovnbagte pomfritter aftenen før en kampdag. Pep Guardiola kom i spiller-modvind i sin tid i Bayern München og siden i Manchester City, fordi han hverken vil se pizza eller frugtjuice på bordet. Desuden forbød han City-spillernes traditionelle indtag af nødder efter kampene. Smidt af holdet: Pep straffer overvægtige City-spillere Pep-talk til City-spillerne: Har sat tidsgrænse på sex PL-stjerne drikker en halv flaske portvin før hver kamp"
<https://ekstrabladet.dk/sport/fodbold/udenlandsk_fodbold/engelsk-landsholdsboss-lukker-for-starbucks-ingen-sirup-i-kaffen/7087939>